REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 06-2/524-15

8. februar 2016. godine

B e o g r a d

**Z A P I S N I K**

**SA 38. SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA**

**ODRŽANE 10. DECEMBRA 2015. GODINE**

Sednica je počela u 13 časova.

Sednica je održana u Novom Sadu, u prostorijama Skupštine AP Vojvodine, istovremeno sa sednicom Odbora za rodnu ravnopravnost Skupštine AP Vojvodine.

Sednicom je predsedavao predsednik Odbora Meho Omerović.

Sednici su prisustvovali: Ljiljana Malušić, Biljana Ilić Stošić, Milanka Jevtović Vukojičić, Dubravka Filipovski, Vladica Dimitrov, Ljibuška Lakatoš, Aida Ćorović, Vera Paunović i Elvira Kovač, članovi Odbora.

Sednici nisu prisustvovali članovi Odbora: Zlata Đerić, Suzana Šarac, Slobodan Perić, Stefana Miladinović, Biljana Hasanović Korać, Olena Papuga i Sulejman Ugljanin.

Sednici su prisustvovali i: Stojanka Lekić, predsednik Odbora za ravnopravnost polova Skupštine AP Vojvodine, Ilija Vojinović, Tanja Dokmanović, Darko Vukoje, Goran Gonđa, Nataša Lalić, Tinde Kovač i Vera Ugrčić Ilić, članovi Odbora za rodnu ravnopravnost.

Predsednik Odbora je konstatovao da su ispunjeni uslovi za rad i odlučivanje, te je predložio sledeći

D n e v n i r e d :

1. Dostignuća i prespektive u borbi protiv nasilja nad ženama.

Članovi Odbora su jednoglasno PRIHVATILI predloženi Dnevni red.

PRVA TAČKA DNEVNOG REDA: Dostignuća i prespektive u borbi protiv nasilja nad ženama

Uvodno obrazloženje podneli su Meho Omerović i Stojanka Lekić i tom prilikom istakli potrebu da dva odbora istovremeno održe sednice povodom obeležavanja Međunarodnog dana ljudskih prava i da se zajednički ukaže na dostignuća i perspektive u sprečavanju porodičnog i nasilja nad ženama i decom, kao i svim drugim oblicima nasilja i ugrožavanja ljudskih prava.

Predsednici oba odbora su istakli da saradnja dva nadležna srodna odbora predstavlja dobar primer i dobar institucionalni okvir u rešavanju problema porodičnog nasilja sa kojim se naše društvo suočava.

Razmenom iskustva i zajedničkom saradnjom u narednom periodu intenzivno će se raditi na širenju mreže mehanizama za zaštitu rodne ravnopravnosti, na edukaciji u cilju sprečavanja nasilja, na pružanju efikasnije podrške i zaštite žrtvama nasilja i udaljavanje od nasilnika, na usklađivanju domaćih zakona, usklađivanju sa evropskim zakonodavstvom, na ekonomskom osnaživanju žena i boljoj koordinaciji između institucija sistema u cilju punog ostvarivanja ljudskih prava i suzbijanja svih oblika nasilja.

Istaknuto je, kao primer dobre prakse, početak rodno odgovornog budžetiranja, efikasniji rad na primeni strateških dokumenata i formiranju mehanizama rodne ravnopravnosti u lokalnim samoupravama, unapređenje saradnje sa sudovima, policijom i drugim činiocima u borbi protiv nasilja.

U raspravi su učestvovali: Meho Omerović, Anita Beretić, Danica Todorov, Vera Paunović, Elvira Kovač, Dubravka Filipovski, Milanka Jevtović Vukojičić, Ljiljana Malušić i Stojanka Lekić.

Sednica je zaključena u 13,30 časova.

SEKRETAR ODBORA PREDSEDNIK ODBORA

Rajka Vukomanović Meho Omerović